Παναθηναϊκός (στίβος)



Ιστορία

Ίδρυση 

Το τμήμα στίβου του Παναθηναϊκού ιδρύθηκε το 1919 με τους αθλητές ποδοσφαίρου να είναι αυτοί οι πρώτοι οι οποίοι το στελέχωσαν. Μετά το ποδοσφαιρικό τμήμα μάλιστα, είναι το δεύτερο αρχαιότερο τμήμα του Συλλόγου με αδιάκοπη λειτουργία από την αρχική χρονολογία ίδρυσής του. Μετά την ονομασία του Συλλόγου από Πανελλήνιος Ποδοσφαιρικός Όμιλος σε Πανελλήνιος Ποδοσφαιρικός Αγωνιστικός Όμιλος, με την προσθήκη του Αγωνιστικός και την ενημέρωση του Συνδέσμου Ελληνικών Γυμναστικών Σωματείων έπαψε να είναι αποκλειστικά ποδοσφαιρικός σύλλογος. Αθλητές του ΠΠΟ που αγωνίζονταν ως ποδοσφαιριστές ενώ παράλληλα ήταν αθλητές της ομάδας στίβου του Πανελληνίου Γυμναστικού Συλλόγου, εντάχθηκαν αποκλειστικά στον ΠΑΟ. Ο Πανελλήνιος ΓΣ έδωσε την άδεια του στους αθλητές αυτούς να μεταγραφούν στον ΠΠΑΟ στις 17 Μαρτίου 1920 έτσι ώστε να μπορέσουν να αγωνιστούν στους Πανελλήνιους Αγώνες Κλασικού Αθλητισμού. Οι Γιώργος Καλαφάτης, Απόστολος Νικολαΐδης, Μιχάλης Παπάζογλου, Γιάννης Σταυρόπουλος, Δημήτρης Δεμερτζής, Λουκάς Πανουργιάς, Δημητριάδης και Πονηρέας ήταν ορισμένοι από τους πρωτοπόρους του τμήματος στίβου του Παναθηναϊκού.

1919-1940 

Ο Αντώνης Καρυοφύλλης ήταν ο πρώτος πανελληνιονίκης του ΠΑΟ στο ύψος (1924, 1925, 1926) και στο ύψος άνευ φόρας το 1928 το 1928. Το 1929 αναδείχθηκε δεύτερος Βαλκανιονίκης. Στην Ολυμπιάδα του 1928, η Ελληνική Εθνική Αποστολή παρέλασε για πρώτη φορά επικεφαλής της εναρκτήριας παρέλασης, με σημαιοφόρο το Αντώνη Καρυοφύλλη. Ο Ρένος Φραγκούδης με 7 Πανελλήνιους τίτλους στα σπριντ, ο Χρύσανθος Τσουκαλάς με 12 τίτλους στ 800 και 500μ., ο Γιάννης Σκιαδάς με 6 τίτλους στα εμπόδια, ο Γ. Θάνος με 6 τίτλους στο επί κοντώ, ο Σταύρος Βελκόπουλος, ο Αργύρης Καραγιάννης, ο Ανδρέας Παούρης, ο Α. Πετράκος,  ο Κ. Αρβανίτης, και ο Χ. Σάρρας ήταν οι μεγαλύτεροι αθλητές που ανέδειξε προπολεμικά ο ΠΑΟ.

1945-1954: οι πρώτες επιτυχίες 
Μεταπολεμικά η πρώτη επιτυχία ήρθε από το γυναικείο τμήμα στίβου του ΠΑΟ με την κατάκτηση του Πανελληνίου πρωταθλήματος το 1946. Το 1947 και το 1949 το γυναικείο τμήμα του Παναθηναϊκού κατακτά άλλα δύο Πανελλήνια πρωταθλήματα, που είναι και τα τελευταία. Παράλληλα, στο ανδρικό τμήμα άρχισε να δημιουργείται η μεγάλη ομάδα που θα κυριαρχούσε στο στίβο για μια εικοσαετία, με πρωτεργάτες τους Λάμπρου, Πετράκη, Καμπαδέλη, Ευσταθιάδη, Καλαμπάκο, Τρίτση. Το 1951 ο Παναθηναϊκός αναδείχθηκε 3ος στο Πρωτάθλημα, ενώ το 1952 και το 1953 δεύτερος. Το 1954 ο Παναθηναϊκός αποχώρησε από το πρωτάθλημα σε ένδειξη διαμαρτυρίας για να ακολουθήσει η μεγάλη επιστροφή του.

"Βασιλιάς" του Ελληνικού Στίβου: 20 συνεχή Πρωταθλήματα Ανδρών (1955-1974) 
Το 1955 ο Παναθηναϊκός κατακτά το πρώτο του πρωτάθλημα στους άνδρες, το οποίο θα ακολουθούσαν άλλα 19 συνεχόμενα, επίδοση ρεκόρ για τον ελληνικό στίβο, καθώς από το 1955 έως το 1974 ο Παναθηναϊκός ήταν μόνιμος πρωταθλητής Ελλάδας. 

Καμαπαδέλης, Καλαμπάκος, Γεωργόπουλος και Αντώνης Τρίτσης ήταν οι διακριθέντες το 1955. Το 1956 ο τίτλος συνοδεύεται από 10 πρωτιές σε αγωνίσματα. Ο Ν. Γεωργόπουλος ήταν πρωταθλητής στο στα 100 και 200μ. και ο Αντώνης Τρίτσης στο ύψος. Το 1957 οι Γεωργόπουλος και Φραγκούδη σημειώνουν τρία πανελλήνια ρεκόρ στα 100 και τα 200μ. Το 1958 διακριθέντες ήταν οι Γεωργόπουλος, Κωνσταντινίδης, Ευσταθιάδης, Χατζηιωάννου , Καμπαδέλης και ομάδα 4x100 Με την κατάκτηση των πρωταθλημάτων 1959, 1960 και 1961 ο Γεωργόπουλος αναδείχθηκε για 7 συνεχόμενες φορές πανελληνιονίκης στα 100μ.. Το 1962 ο Γεωργόπουλος τερμάτισε δεύτερος στα 100μ. και πρώτος στα 200μ., ενώ εμφανίζεται για πρώτη φορά ο Χρήστος Παπανικολάου, ένας από τους μεγαλύτερους Έλληνες αθλητές του στίβου.

Το 1963 ο Παπανικολάου αναδυκνύεται πανελληνιονίκης στο επί κοντώ και το 1964 σημειώνει το πρώτο από τα 15 πανελλήνια ρεκόρ που πέτυχε με 4,69 μέτρα. Ο Παναθηναϊκός κατακτά τον τίτλο έχοντας σημειώσει πρωτιά σε 20 αγωνίσματα. Με τους Βούρο στο μαραθώνιο, Μποντικούλη στο βάδην, Ρεγκούγκο στα 400μ. και Παπανικολάου στο επι κοντώ ο ΠΑΟ συνεχίζει να πρωταγωνιστεί. Το 1966 ο Παπανικολάου κατακτά το αργυρό μετάλλιο στο Ευρωπαϊκό Πρωτάθλημα της Βουδαπέστης. Το 1968 ο Βούρος κατακτά το πρωτάθλημα στα 10.000μ και στο Μαραθώνιο και το 1969 ο Παπανικολάου, που στην Ελλάδα δεν έχει αντίπαλο, κατακτά την 4η θέση στο Ευρωπαϊκό Πρωτάθλημα.

Το 1970 αγωνίζεται για πρώτη φορά με τον ΠΑΟ ο δρομέας αποστάσεων και ημιαποστάσεων Σπήλιος Ζαχαρόπουλος ο οποίος κερδίζει τα 5.000μ. Το 1970 Χρήστος Παπανικολάου σημειώνει τη μεγαλύτερη επιτυχία της σταδιοδρομίας του όταν με 5,49μ. στο επί κοντώ καταρίπτει το παγκόσμιο ρεκόρ στους Βαλκανικούς Αγώνες που διεξάγονταν στο Φάληρο. Οι Φακιόλος, Κουρέλος, Αντωνόπουλος και Παπανικολάου διακρίνονται στο Πρωτάθλημα του 1971, ενώ το 1972 ο Σπήλιος Ζαχαρόπουλος κατακτά την πρωτιά για τρίτη συνεχή φορά. Σε εθνικό επίπεδο ο Χρήστος Παπανικολάου αναδυκνείεται 11ος στους Ολυμπιακούς Αγώνες και ο Σπήλιος Ζαχαρόπουλος κατακτά αργυρό μετάλλιο στα 1500μ. κλειστού στίβου στη Γκρενόμπλ.

Το 1973 εμφανίζεται ο Άρης Καραγεώργος που μαζί με τον αδερφό του Χρήστο Καραγεώργο μονοπωλούσαν τις πρώτες θέσεις στο βάδην για πολλά χρόνια. Το 1974 ο ΠΑΟ ολοκληρώνει το σερί των 19 πρωταθλημάτων με διακριθέντες τους Ζαχαρόπουλο, Φακιόλα, Κίσσα, Α. Καραγεώργο, Κουρέλο.

1974-1977 
Το 1975 και το 1976 ο Παναθηναϊκός αρκείται στη δεύτερη θέση, όμως το 1977 με τον Παπανικολάου και τους αδερφούς Καραγεώργου ο Παναθηναϊκός κατακτά ένα ακόμη πρωτάθλημα.

1978-1988 
Από το 1978 έως το 1988 ο Ηρακλής και ο Πανελλήνιος ήταν πλέον οι πρωταγωνίστριες ομάδες που κατακτούσαν το πρωτάθλημα και έτσι ο Παναθηναϊκός περιορίστηκε σε ατομικές διακρίσεις. Με τα εθνικά χρώματα το 1980 στην Ολυμπιάδα της Μόσχας ο Χρήστος Καραγεώργος τερμάτισε 12ος στα 50.000μ. βάδην, ενώ ο Άρης Καραγεώργος επίσης 12ος στα 20.000μ. βάδην. Το 1981 στο Παγκόσμιο Κύπελλο βάδην στην Τσεχοσλαβακία ο Άρης Καραγεώργος κατατάχθηκε 5ος. Το 1986 και το 1988 ο Παναθηναϊκός αναδεικνύεται πρωταθλητής στον κλειστό στίβο με τον Παναγιώτη Φωτίου να κυριαρχεί στα 3000μ και στα 1500μ . Πλέον έχει επανασυσταθεί και η γυναικεία ομάδα (είχε λειτουργήσει και στα τέλη του 40) με πρωταγωνίστριες τις Γαβαλάκη και Δωρή.

1989-1998 
Ο Παναθηναϊκός κατάφερε να επιστρέψει στην κορυφή και να κατακτήσει άλλα δυο πρωταθλήματα Ελλάδος το 1989 και το 1990. Οι Παναγιώτης Φωτίου, Νίκος και Αντώνης Βούζης, Ανδρέας Λιναρδάτος, Μάλλιαρης, Λουκάς και πολλοί άλλοι ήταν οι πρωταγωνιστές των επιτυχιών αυτών. Το 1990 και το 1994 κατακτήθηκαν άλλα 2 πρωταθλήματα κλειστού στίβου. Ακολούθησαν τρια συνεχόμενα πρωταθλήματα ανώμαλου δρόμου (1996, 1997, 1998).

2004-2010 

Το 2004 η Χρυσοπηγή Δεβετζή, αθλήτρια τριπλούν του ΠΑΟ, κατέκτησε το χάλκινο μετάλλιο στο Παγκόσμιο Πρωτάθλημα κλειστου στίβου στη Βουδαπέστη και το ασημένιο μετάλλιο στους Ολυμπιακούς Αγώνες της Αθήνας.

Το 2009 κατέλαβε την 4η θέση στο πρωτάθλημα ανοικτού στίβου ανδρών και την 7η στο αντίστοιχο των γυναικών, ενώ στον κλειστό στίβο κατέλαβε τη 2η θέση στο πρωτάθλημα ανδρών. Το 2010 κατέλαβε και πάλι την 4η θέση στο πρωτάθλημα ανοικτού στίβου ανδρών και την 6η στο πρωτάθλημα γυναικών. Στον κλειστό στίβο κατέλαβε τη 2η θέση και στο πρωτάθλημα των ανδρών και σ' αυτό των γυναικών.

2011-2014 
Κατά την αξιολόγηση των ελληνικών συλλόγων που εξέδωσε το Νοέμβριο του 2011 ο Σ.Ε.Γ.Α.Σ., ο Παναθηναϊκός βρίσκεται στην 36η θέση (σε σύνολο 299 συλλόγων).

Το 2012 ο Παναθηναϊκός επέστρεψε στους τίτλους μετά από 14 χρόνια, καθώς κατέκτησε το Πανελλήνιο πρωτάθλημα ανώμαλου δρόμου ανδρών, ενώ και ο αθλητής του συλλόγου Κωνσταντίνος Πούλιος αναδείχθηκε πρωταθλητής Ελλάδας. 

Στους Παραολυμπιακούς Αγώνες του 2012, ο Πασχάλης Σταθελάκος κατέκτησε το ασημένιο μετάλλιο στη σφαιροβολία κατηγορίας F40 και το χάλκινο μετάλιο στη δισκοβολία κατηγορίας F40 και ο Γιάννης Πρώτος την 4η θέση στα 400μ. (κατηγορία Τ13).

2015 έως σήμερα 

Το καλοκαίρι του 2015 ξεκίνησε μια νέα σελίδα για το τμήμα υπό νέα ηγεσία, με σκοπό την επανάκαμψή του στις υψηλές θέσεις της βαθμολογίας του ΣΕΓΑΣ. Στα πλαίσια αυτά τον Δεκέμβριο του ίδιου έτους αποκτήθηκαν, μεταξύ άλλων, οι κορυφαίοι αθλητές μεσαίων αποστάσεων Δήμος Μαγγίνας και Κώστας Γκελαούζος. Τον Φεβρουάριο του 2016 το τμήμα κατέκτησε το Πανελλήνιο πρωτάθλημα ανώμαλου δρόμου ανδρών 2016.

Στις 6 Σεπτεμβρίου 2016 το τμήμα ανακοίνωσε την έναρξη της συνεργασίας του με τον προπονητή Παναγιώτη Παπούλια, ο οποίος ανέλαβε χρέη συντονιστή ακαδημιών και υπεύθυνου ανάπτυξης υποδομών. Στα πλαίσια της επέκτασής του, τον Οκτώβριο του ίδιου έτους ανακοίνωσε την έναρξη δύο νέων ακαδημιών: στο Δημοτικό Στάδιο Σπάτων και στο Εθνικό Αθλητικό Κέντρο Νεότητας Αγίου Κοσμά.

Στις 2 Νοεμβρίου 2016 ανακοινώθηκαν οι μεταγραφές της νέας σεζόν, που περιλαμβάνουν -μεταξύ άλλων- τους αθλητές της Εθνικής ομάδας Πάρη Μπατζάβαλη, Αλεξία Πολυκράτη και τους αδερφούς Παπούλια. Την ίδια μέρα, ανακοινώθηκε από το τμήμα η διοργάνωση αγώνα δρόμου στις 5 Φεβρουαρίου του 2017 με την ονομασία "Λεωφόρος Δρομέων", στα πλαίσια των εορταστικών εκδηλώσεων της συμπλήρωσης 109 ετών από την ίδρυση του Συλλόγου. Στις 5 Μαρτίου του 2017 το τμήμα κατέκτησε ξανά, μετά από 31 χρόνια, το Πανελλήνιο πρωτάθλημα ανώμαλου δρόμου γυναικών 2017.

Αξιολόγηση 
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος των Αθηνών έχει αξιολογηθεί ως ακολούθως πανελλαδικά:

Τρέχουσα σύνθεση 
Τελευταία ενημέρωση 19 Μαρτίου 2022

Άνδρες:
 Γιώργος Αθανασόπουλος (1.500 μέτρα, 5.000 μέτρα)
 Βασίλης Βλάχος (60 μέτρα, 100 μέτρα, 200 μέτρα, 400 μέτρα)
 Κωνσταντίνος Γαβαλάς (400 μέτρα, 800 μέτρα)
 Άγγελος Δεληγιάννης (σφυροβολία)
 Κώστας Γκελαούζος (5.000 μέτρα, 10.000 μέτρα, Μαραθώνιος)
 Θανάσης Καλάκος (800 μέτρα)
 Σπύρος Καραλής (άλμα τριπλούν, άλμα εις μήκος)
 Χρήστος Κοσμίδης (100 μέτρα)
 Χαράλαμπος Λαγός (800 μέτρα)
 Δημήτρης Λεβαντίνος (400 μέτρα εμπόδια)
 Παναγιώτης Μπουρίκας (μαραθώνιος)
 Βασίλης Μυριανθόπουλος (100 μέτρα, 200 μέτρα)
 Ανέστης Παπούλιας (στιπλ, 5.000 μέτρα)
 Χρήστος Παπούλιας (800 μέτρα, 1.500 μέτρα, 5.000 μέτρα)
 Ευάγγελος Πλαβούκος (δισκοβολία, σφαιροβολία)
 Στέλιος Σκορδίλης (άλμα επί κοντώ)
 Παναγιώτης Τριβυζάς (60 μέτρα, 100 μέτρα, 200 μέτρα)
 Πέτρος Χατζίου (άλμα επί κοντώ)

Γυναίκες:
 Άρτεμις-Μελίνα Αναστασίου (60 μέτρα, 100 μέτρα, 200 μέτρα)
 Ειρήνη Γεωργάνη (100 μέτρα)
 Κωνσταντίνα Γιαννοπούλου (800 μέτρα, 1.500 μέτρα)
 Δήμητρα Γναφάκη (400 μέτρα εμπόδια)
 Γεωργία Δεσπολλάρη (400 μέτρα, 800 μέτρα)
 Ανθή-Κοραΐνη Κυριακοπούλου (800 μέτρα, 1.500 μέτρα)
 Ζανίν-Μαρία Μακαρονίδου (ημιμαραθώνιος, μαραθώνιος)
 Αναστασία Μαρινάκου (1.500 μέτρα, 5.000 μέτρα)
 Πηνελόπη Νίκα (400 μέτρα, 800 μέτρα)
 Κωνσταντίνα Ρωμαίου (άλμα τριπλούν, άλμα εις μήκος)
 Βασιλική Ταχταρά (άλμα τριπλούν, άλμα εις μήκος)

Tίτλοι

Πανελλήνιοι τίτλοι 
 23 Πρωταθλήματα Ελλάδος ανοιχτού στίβου ανδρών: 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1968, 1969, 1970, 1971, 1972, 1973, 1974, 1977, 1989, 1990
 4 Πρωταθλήματα Ελλάδος κλειστού στίβου ανδρών: 1986, 1989, 1990, 2023
 27 Πρωταθλήματα ανώμαλου δρόμου (ομαδικού ανδρών): 1930, 1931, 1932, 1933, 1934, 1938, 1954, 1955, 1956, 1968, 1969, 1970, 1971, 1972, 1973, 1974, 1975, 1977, 1978, 1979, 1980, 1983, 1996, 1997, 2012, 2016, 2021
 3 Πρωταθλήματα Ελλάδος ανοιχτού στίβου γυναικών: 1946, 1947, 1949
 1 Πρωτάθλημα Ελλάδος κλειστού στίβου γυναικών: 2023
 8 Πρωταθλήματα ανώμαλου δρόμου (ομαδικού γυναικών): 1949, 1950, 1983, 1984, 1985, 1986, 2017, 2022

Άλλοι τίτλοι 
 3 Εαρινά Πρωταθλήματα Ελλάδος Ανοιχτού Στίβου Ανδρών:  1978, 1979, 1981
 12 Πρωταθλήματα Ελλάδας Γενικής Βαθμολογίας: 1954, 1965, 1966, 1967, 1968, 1969, 1970, 1971, 1972, 1973, 1978, 1979
 3 Πρωταθλήματα Ελλάδας Συλλογικής Βαθμολογίας Δρόμων Ανδρών: 1936, 1939, 1957
 3 Πρωταθλήματα Ελλάδας Συλλογικής Βαθμολογίας Αλμάτων Ανδρών: 1939, 1940, 1957
 5 Πρωταθλήματα Ελλάδας Σκυταλοδρομιών Ανδρών: 1932, 1934, 1935, 1939, 1965
 1 Ειδικό Πρωτάθλημα Ομαδικών Αγωνισμάτων Άλμα Εις Μήκος - Ομαδικό Ανδρών: 1953
 1 Ειδικό Πρωτάθλημα Ομαδικών Αγωνισμάτων Άλμα Εις Ύψος - Ομαδικό Ανδρών: 1953
 1 Ειδικό Πρωτάθλημα Ομαδικών Αγωνισμάτων  Δισκοβολία - Ομαδικό Ανδρών: 1953
 1 Πρωτάθλημα Κύπρου Ανοιχτού Στίβου Ανδρών: 1950
 1 Πρωτάθλημα Νότιας Ελλάδας Ανοιχτού Στίβου Ανδρών: 1933
 1 Πρωτάθλημα Ελλάδας Γενικής Βαθμολογίας Ανωμάλου Δρόμου Ανδρών: 1965
 1 Πρωτάθλημα Ελλάδας Μεικτής Πολλαπλής Βαθμολογίας Ανωμάλου Δρόμου Ανδρών:  1966
 3 Πρωταθλήματα Ελλάδας Πολλαπλής Βαθμολογία Ανωμάλου Δρόμου Ανδρών: 1967, 1968, 1969
 3 Πρωταθλήματα Ελλάδας Γενικής Πολλαπλής Βαθμολογίας Ανωμάλου Δρόμου Ανδρών:  1985, 1988, 1989
 1 Πρωτάθλημα Ελλάδας Γενικής Πολλαπλής Βαθμολογίας Ανωμάλου Δρόμου Γυναικών:  1986
 1 Πρωτάθλημα Ελλάδας  Τρίαθλου Γυναικών: 1946
 1 Διασυλλογικό πρωτάθλημα Β' Εθνικής: 1992
 1 Διασυλλογικό πρωτάθλημα Γ' Εθνικής: 1991
 1 Παγκύπριο πρωτάθλημα στίβου αντρών: 1950

Τοπικοί τίτλοι 
 17 Διασυλλογικά Πρωταθλήματα Ανοιχτού Στίβου Αττικής Α' Κατηγορίας Ανδρών: 1954, 1955, 1956, 1957, 1958,  1960, 1961, 1962, 1963, 1964, 1965, 1966, 1967, 1969, 1970, 1980, 1981
 2 Διασυλλογικά Πρωταθλήματα Α΄ Κατηγορίας Αττικής  Ανοιχτού Στίβου Διεθνής Βαθμολογίας Ανδρών: 1963, 1964
 2 Φθινοπωρινά  Διασυλλογικά Πρωταθλήματα  Ανοιχτού Στίβου Αττικής Α' Αατηγορίας Ανδρών: 1958, 1969
 1 Διασυλλογικό Πρωτάθλημα Ανοιχτού Στίβου Αθήνας Ανδρών: 2023
 3  Έπαθλα Σ.Ε.Γ.Α.Σ. Κέντρου ( Αθήνας - Πειραιά ) Ανδρών: 1961, 1963, 1964
 3  Περιφερειακά Πρωταθλήματα  Βάδην Ανδρών: 1980, 1981, 1982
 1 Φθινοπωρινό Πρωτάθλημα Κέντρου (Αθήνας - Πειραιά) Γυναικών: 1946 
 1 Διασυλλογικό Πρωτάθλημα Συνθέτων Αττικής: 2002
 3 Περιφερειακά Εαρινά Πρωταθλήματα Ανοιχτού Στίβου Ανδρών: 1978, 1981, 1982
 23 Περιφερειακά Πρωταθλήματα Αθήνας - Πειραιά  Ανώμαλου Δρόμου Ανδρών:  1931, 1932, 1933, 1935, 1938, 1950, 1952, 1954, 1956, 1961, 1963, 1967, 1968, 1969, 1972, 1973, 1974, 1976, 1978, 1979, 1981, 1982, 1984
 26 Πρωταθλήματα Αθήνας Ανώμαλου Δρόμου Ανδρών: 1947, 1949, 1952, 1953, 1955, 1957, 1960, 1961, 1964, 1965, 1966, 1967, 1968, 1969, 1970, 1971, 1972, 1973, 1974, 1976,  1991, 1996, 1997, 1998,  2004, 2008
 5 Περιφερειακά Πρωταθλήματα Αθήνας - Πειραιά Ανώμαλου Δρόμου Γυναικών: 1949, 1950, 1971, 1984, 1985
 2 Πρωταθλήματα  Αθήνας Ανώμαλου Δρόμου Γυναικών: 1949, 1986
 1 Περιφερειακό Πρωτάθλημα  Βάδην Γενική Βαθμολογία  Ανδρών - Εφήβων: 1982
 5 Λαϊκά Πρωταθλήματα Ελλάδας Ομαδικό Ανωμάλου Δρόμου Ανδρών 1951, 1952, 1957, 1958, 1959
 3 Χειμερινά Πρωταθλήματα Ελλάδας  Ομαδικό Ανωμάλου Δρόμου Ανδρών:  1962 (Α΄), 1962 (Β΄), 1962 (Γ΄)
 3 Πανσυλλογικές Σκυταλοδρομίες «Γύρος Αθηνών»  Ανωμάλου Δρόμου Ανδρών: 1965, 1966, 1968

Τμήματα υποδομής 
Στις μικρότερες ηλικίες ο Παναθηναϊκός έχει κατακτήσει συνολικά 42 πανελλήνιους τίτλους.
 7 Πανελλήνια Πρωταθλήματα Ανοικτού Στίβου Εφήβων: 1952, 1956, 1957, 1958,  1968, 1969
 2 Πανελλήνια Πρωταθλήματα Ανοικτού Στίβου Παίδων: 1967,  1994
 1 Πανελλήνιο Πρωτάθλημα Ανοικτού Στίβου Παμπαίδων: 1992
 1 Πανελλήνιο Πρωτάθλημα Κλειστού Στίβου Νεανίδων: 1991
 7 Πανελλήνια Πρωταθλήματα Ανώμαλου Δρόμου Νέων: 1978, 1980, 1982, 1983, 1984, 1985, 1987
 18 Πανελλήνια Πρωταθλήματα Ανώμαλου Δρόμου Εφήβων: 1949, 1951, 1953, 1954, 1955, 1956, 1957, 1958, 1959, 1969, 1978, 1981, 1982, 1983, 1984, 1985, 1986
 1 Πρωτάθλημα Ελλάδας Γενική Πολλαπλή Βαθμολογία Ανωμάλου Δρόμου Εφήβων :1986
 1 Λαϊκό Πρωτάθλημα Ελλάδας Ομαδικό Ανωμάλου Δρόμου Εφήβων:  1958
 1 Πανελλήνιο Πρωτάθλημα Ανώμαλου Δρόμου Παίδων: 1983
 2 Πρωταθλήματα Ελλάδας Πολλαπλή Βαθμολογία Ανωμάλου Δρόμου Παίδων:  1966, 1967
 1 Πανελλήνιο Πρωτάθλημα Ανώμαλου Δρόμου Νεανίδων: 1982

Τοπικοί τίτλοι υποδομών 
 7 Περιφερειακά Πρωταθλήματα Αθήνας- Πειραιά  Ανώμαλου Δρόμου Νέων: 1970, 1971, 1972, 1978, 1980, 1981, 1982
 6 Τοπικά Πρωταθλήματα Αθήνας Ομαδικό Ανωμάλου Δρόμου Νέων:  1970, 1971, 1974, 1986, 1987, 1988
 18 Περιφερειακά Πρωταθλήματα Αθήνας- Πειραιά  Ανώμαλου Δρόμου Εφήβων: 1951, 1952, 1953, 1954, 1955, 1956, 1958, 1959, 1968, 1969, 1970, 1972, 1976, 1980, 1981, 1982, 1984, 1985
 12 Τοπικά Πρωταθλήματα Αθήνας Ομαδικό Ανωμάλου Δρόμου Εφήβων:  1951, 1953, 1955, 1956, 1958, 1959, 1969, 1970, 1971, 1972, 1976, 1986
 1 Διασυλλογικό Πρωτάθλημα Αττικής Ανοικτού Στίβου  Εφήβων: 1982
 2 Περιφερειακά Πρωταθλήματα Βάδην Εφήβων:  1980, 1982
 6 Περιφερειακά Πρωταθλήματα Αθήνας - Πειραιά Ανώμαλου Δρόμου Παίδων: 1967, 1968, 1975, 1978, 1982, 1985
 3 Τοπικά Πρωταθλήματα Αθήνας Ομαδικό Ανωμάλου Δρόμου Παίδων:  1967, 1968, 1975
 1 Διασυλλογικό Πρωτάθλημα Αθήνας Ανοικτού Στίβου  Παίδων: 1994
 1 Περιφερειακό Πρωτάθλημα Αθήνας - Πειραιά Ανοικτού Στίβου  Παμπαίδων: 1982
 2 Διασυλλογικά Πρωταθλήματα Αθήνας Ανοικτού Στίβου Παμπαίδων: 1992, 1993
 2 Περιφερειακά Πρωταθλήματα Αθήνας - Πειραιά  Ανοικτού Στίβου Παγκορασίδων: 1980, 1982
 3 Περιφερειακά πρωταθλήματα Αθήνας- Πειραιά Ανώμαλου Δρόμου Νεανίδων: 1980, 1981, 1982
 2 Πρωτάθλημα Αθήνας Ανώμαλου Δρόμου Νεανίδων: 1986, 1991

Αξιόλογοι αθλητές

Αξιόλογοι προπονητές

Παραπομπές

Πηγές 
 Σήφης Βοτζάκης (συνεργ. Βαγγέλης Μελέκογλου), 100 χρόνια Παναθηναϊκός • Η ιστορία 1908-2008, Εκδόσεις Α.Α Λιβάνη, Αθήνα 2008, ISBN 960-1418-75-X
 συλλογικό έργο, Τριφύλλι 100 χρόνια, επετειακή έκδοση εφημ. Goal news, Αθήνα 2008
 92 χρόνια στίβος του ΠΑΟ (1919 – 2011) • Οι πρωταθλητές και οι τίτλοι τους, ιστολόγιο Συλλόγου Παλαιμάχων Αθλητών Παναθηναϊκού ΑΟ.

Εξωτερικοί σύνδεσμοι 
 Παναθηναϊκός Αθλητικός Όμιλος - Στίβος , ιστότοπος Παναθηναϊκού Αθλητικού Ομίλου
 Λεωφόρος Δρομέων, αγώνας δρόμου από το τμήμα
 Επίσημη ιστοσελίδα του τμήματος στο facebook
 Επίσημη ιστοσελίδα του τμήματος στο instagram
 Τμήματα > Στίβος, ιστότοπος Συλλόγου Παλαιμάχων Αθλητών Παναθηναϊκού ΑΟ
 ιστολόγιο, Σύλλογος Παλαιμάχων Αθλητών Παναθηναϊκού ΑΟ

Στιβος
Παναθηναικος